Wildtuin wil dalk renosters skuif | Maroela Media
“Die saak word tans deur die raad van SANParke bespreek en dit is voortydig om daaroor te berig,” het Wanda Mkhutshulwa, woordvoerder vir SANParke, in ŉ verklaring gesê.
Die Sunday Times het berig die wildtuin wil 500 renosters na ŉ geheime ligging ontruim in ŉ laaste poging om die diere van stropers te red.
Vier bronne het glo aan die publikasie gesê dat 250 renosters vir ongeveer R60 miljoen aan privaatkopers verkoop is. Die ander 250 sal na ŉ veilige omgewing geskuif word wat deur SANParke beheer word.
Mkutshulwa sê die skuif van die renosters vir hul beskerming is nie iets nuut in die land nie. Hy sê die renosters wat tans in die wildtuin te sien is, was deel van ongeveer 350 renosters uit Hluhluwe Mfolozi-park in St Lucia, KwaZulu-Natal. Die renosters was in die 1960’s byna uitgesterf in die park.
Die koerant berig daar is binnegevegte in SANParke wat die beplande skuif verhoed. Mkutshulwa het dit as gerugte verwerp. “Ons weet nie waar hierdie inligting vandaan kom nie, en glo dit is net gerugte deur anonieme bronne en ons sal ons weerhou om daarop te reageer,” het hy bygevoeg.
Hy sê ŉ raadsvergadering is belê om voorstelle te bespreek om die renosters te beskerm.
dit gaan die probleem v stroopers nie oplos nie. Hul gaan waar die renosters is!!!!!!